<b>ומ"ש לשון מרגלים באותן ששלח יהושע אע"פ שהיו צדיקים,</b> מ"מ קראם מרגלים לפי שהלכו לעשות את כל העם היושב בה למדרך כף רגל לישראל, או לעשות מדרך רגל לישראל בארץ, אבל כאן נאמר וירגלו אותה, משמע שעשו את הארץ עצמה במדריגת הרגל ומ"ש אצל יהושע כי לחפור כל הארץ באו. <small>(יהושע ב ג)</small> לפי שעשו את עצמן מוכרי קדירות שנאמר <small>(שם ב א)</small> חרש לאמר. ודרך עושי קדירות לעשות חפירות בארץ וגומות והמקום ההוא היה דושנה של יריחו מקום חשוב, ע"כ אמרו עליהם ראו כי לחפור את הארץ באו לעשות חפירות בארץ כדי לעשות להם קדירות ויקלקלו הארץ.  